สวัสดีคับผมมีลูกสาวอายุ7ขวบ น้องมีอาการตุ่มหรือพื่นแดงขึ้นตามผิวหนัง จะเป็นจุดเล็กๆ หรือประมาณด้ามปากกา เวลาตุ้มหรือพื่นขึ้นน้องจะมีอาการบวมและเจ็บจนเดินไม่ได้ ช่วงแรกจะเป็นบริเวณขาและเท้า เข่า ด้านขวาทั้งหมดจะมีอาการเกิดก่อนจะยุบไปอีกหนึ่งวันจะเป็นด้านซ้าย และตอนนี้จะขึ้นที่แขน มือ ต้น ขา และปวม ปวดบริเวณที่ขึ้นตุ้ม จากการสังเกตุเวลาตอนบ่าย3บ่าย4มีเริ่มมีพื่นขึ้นตามที่ต่างๆเห็นได้ชัดเจนและเจ็บตอน6โมง1ทุ่มประมาณนี้คับ ตอนเช้าตุ่มและการปวดทั้งหมดจะหายเก็บหมดถ้ามีตุ้มของใหม่จะมีร้อยแดง ตุ่มเก่าหลายวันจะเริ่มจางหายไปต้อนเช่าน้องสามารถเดินหรือวิ่งได้เลยแทบไม่มีอาการปวดเลยจะมีแต่ตุ่มที่ยังมีอยู่แต่ได้ได้คันมาก ทุกครั้งที่ขึนจะเริ่มเยอะขึ้นเรื่อยๆ จะเป็นตามตำแหน่งเดิมบ้างหรือจุดอื่นๆ ไปตรวจที่โรงบยาบาลมาวันที่เริ่มมีอาการ เจาะเลือด ตรวจปัสวะ เอกเซอร์เรย์เท้า เข่า ทั้งสองข้างไม่มีสิ่งผิดปรกติหม้อยังไม่ทราบสาเหุต ได้ยา ทาแก้คัน ลดไข้ แก้แพ้ มารับประท่าน เริ่มป่วย พบหม้อวันอังคารที่ผ่านมา คับ ขอขอบที่ให้แนวทางและต่างๆคับ( พ่อเลี้ยงเดียว) มีความกังวลเป็นอย่างมากคับส่งสารลูกสุดหัวใจ
สวัสดีค่ะ อาการมีตุ่มแดงขึ้นตามผิวหนังเป็นจุดเล็กๆ บวมและเจ็บ ขึ้นที่ขาทั้งสองข้าง มีลามไปตรงแขน มือ คันร่วมด้วยนั้น อาจจะเกิดได้จากหลายสาเหตุ คือถ้าเป็นเฉียบพลัน ขึ้นทั้งตัว มีเจ็บ มีคัน มีไข้ร่วมด้วย อาจจะนึกไปถึงกลุ่มการติดเชื้อไวรัสซึ่งมีได้หลายชนิด อาการแสดงโดยรวมจะคล้ายกัน แต่แพทย์จะแยกได้จากการตรวจร่างกายและดูลักษณะเฉพาะของแต่ละตัวไวรัส แต่การรักษาในกลุ่มการติดเชื้อไวรัสคล้ายกันคือรักษาตามอาการ ประคับประคอง จนกว่าร่างกายจะกำจัดเชื้อไวรัสออกไปหมดสาเหตุอื่นๆเช่น เป็น อีสุกอีใส จะเป็นตุ่มน้ำใสแล้วแตกออกเป็นแผลตื้นๆ ยืนยันได้จากการตรวจร่างกายเช่นกัน หรือเป็นตุ่มแดงที่ไม่เกี่ยวกับการติดเชื้อเช่นเป็นผื่นผิวหนังอักเสบจากภูมิแพ้ผิวหนัง ผื่นแพ้สัมผัสสารที่แพ้หรือระคาย หรือเป็นผื่นแพ้ยา และถ้ามีไข้สูงนำมาก่อนต้องระวังเรื่องไข้เลือดออกด้วยแนะนำว่าถ้าไปพบแพทย์มาแล้ว กลับมายังมีอาการเป็นเยอะ มีไข้คือวัดอุณหภูมิกายได้เกิน 37.8 องศาร่วมด้วย ร่วมกับผื่นลามมาก บุตรดูซึมลง ไม่ค่อยตอบสนอง ควรรีบพากลับไปพบแพทย์เพื่อตรวจซ้ำดูว่ามีการติดเชื้อใดๆในร่างกายที่เมื่อเวลาผ่านไปอาจจะแสดงอาการออกมาชัดเจนขึ้น เบื้องต้นรักษาตามอาการ กินยาลดไข้ แก้ปวดถ้ามีไข้ได้ ใช้น้ำเปล่าสะอาดล้างเบาๆ ไม่ไปขัดถูตุ่มที่มี พักผ่อนให้เพียงพอ หลีกเลี่ยงการสัมผัสกับเด็กคนอื่นๆหรือผู้ที่มีภูมิคุ้มกันบกพร่องไปก่อน